**Prilog I**

***Projektni zadatak***

**Usluga dizajna, aplikacije i nabave tiskanog i promotivnog materijala za promociju i vidljivost SP ZPP 2023.-2027.**

Zagreb, veljača 2024. godine

Sadržaj

[1. Uvod 3](#_Toc149562804)

[2. Cilj i očekivani rezultati 3](#_Toc149562805)

[2.1. Opći cilj nabave 3](#_Toc149562806)

[2.2. Rezultati koji se očekuju od odabranog ponuditelja 4](#_Toc149562807)

[3. Zadaci izvršitelja 4](#_Toc149562808)

# Uvod

Ministarstvo poljoprivrede izradilo je [Strateški plan Zajedničke poljopriovredne politike Republike Hrvatske 2023.-2027.](https://ruralnirazvoj.hr/zpp-2023-2027/strateski-plan/) (u daljnjem tekstu: SP ZPP), kao temeljni dokument za korištenje sredstava europskih poljoprivrednih fondova koji je odobren od strane Europske komisiju. Više informacija o SP ZPP-u nalazi se na <https://ruralnirazvoj.hr/>.

Ukupni iznos sredstava koji je na raspolaganju hrvatskim poljoprivrednicima, prerađivačima poljoprivrednih proizvoda, šumoposjednicima, proizvođačkim organizacijama, jedinicama lokalne i regionalne samouprave, lokalnim akcijskim grupama te onima koji će informirati i educirati poljoprivrednike i šumoposjednike i pomoći im pri uvođenju inovativnih rješenja iznosi gotovo 3,8 milijardi eura za petogodišnje razdoblje.

Ministarstvo poljoprivrede, Uprava za potpore poljoprivredi i ruralnom razvoju, odgovorno je za izradu strategije informiranja i promidžbe, kako bi se osigurala kontinuirana promidžba potencijalnih korisnika, strukovnih organizacija, ekonomskih i socijalnih partnera, tijela koja promoviraju ravnopravnost spolova i značajnih nevladinih organizacija, uključujući organizacije koje se bave okolišnom tematikom, o mogućnostima ponuđenim Strateškim planom i pravilima dobivanja pristupa financiranju, kao i informiranje korisnika o doprinosu Unije, te javnosti o ulozi koju Unija ima unutar SP ZPP-a.

Sukladno svemu navedenom, Republika Hrvatska mora osigurati kvalitetan sustav informiranja i promidžbe svih dionika (potencijalnih korisnika, ali i šire zainteresirane javnosti) o SP ZPP-u i mogućnostima koje se kroz njega pružaju, što je i svrha ovog predmeta nabave.

Financiranje provedbe aktivnosti informiranja i promidžbe vrši se iz sredstava mjere Tehnička pomoć u sklopu Programa ruralnog razvoja RH 2014.-2020.

Rok izvršenja usluge je od izdavanja narudžbenice do izvršenja ugovorenog.

Procijenjena vrijednost nabave je 26.500,00 Eura bez PDV-a.

Izvršitelj je obvezan prilikom izvršenja usluge poštivati načela vidljivosti. Promidžbeni materijal mora biti izrađen u skladu sa [Smjernicama za izradu vizualnog identiteta Strateškog plana Zajedničke poljoprivredne politike Republike Hrvatske 2023. – 2027.](https://ruralnirazvoj.hr/files/SP-ZPP-Smjernice-za-upotrebu-vizualnog-identiteta.pdf) te jasno upućivati na SP ZPP, odnosno prilike i mogućnosti koje pruža. Dosada izrađeni materijali dostupni su na poveznici [brošure](https://ruralnirazvoj.hr/brosure/).

# Cilj i očekivani rezultati

## Opći cilj nabave

Cilj je informiranje javnosti o mogućnostima koje pruža Strateški plan Zajedničke poljoprivredne politike 2023.-2027.

## Rezultati koji se očekuju od odabranog ponuditelja

Rezultat koji se očekuje je isporuka dizajna materijala i grafičke pripreme za tisak, te tisak i isporuka promotivnog materijala za stavke iz Troškovnika (Prilog 2), u količinama ovisnim o potrebama naručitelja.

# Zadaci izvršitelja

Zadaci izvršitelja uključuju grafičko oblikovanje/dizajn sadržaja pripremljenog od strane naručitelja te prijelom, pripremu za tisak, definiranje specifikacija za tisak te tisak, nabavu i isporuku promo materijala.

Od odabranog pružatelja usluge očekuje se da posjeduje višegodišnje iskustvo na području grafičkog dizajna, napredno znanje rada u grafičkim programima, izvrsno poznavanje principa tiska i grafičke pripreme te visoku razinu kreativnosti. Odabrani pružatelj usluge naručitelju treba predlagati kreativna rješenja postavljenih komunikacijskih ciljeva.